ทานยาคุมกำเนิดหมดแผงไปแล้ว และหลังทานยาคุมหมดแผง 1-2วันประจำเดือนก็มาตามปกติ แต่หลังจากประจำเดือนหมด อยากหยุดทานยาคุมกำเนิด จะสามารถตั้งครรภ์ได้หรือไม่คะ ไม่ได้มีเพศสัมพันธ์แล้วหลังจากทานยาคุมกำเนิดหมดค่ะ
สวัสดีค่ะ หากหลังจากที่ทานยาคุมกำเนิดครบ 21 เม็ดหรือครบเม็ดที่เป็นฮอร์โมนแล้ว ได้มีประจำเดือนมาแล้ว ก็แสดงว่าไม่ได้มีการตั้งครรภ์เกิดขึ้น และหากจะหยุดทานยาคุมกำเนิด คือไม่ทานยาแผงใหม่ต่อไป ก็สามารถหยุดได้เลย และจะไม่มีการตั้งครรภ์เกิดขึ้นหากไม่ได้มีเพศสัมพันธ์อีกค่ะส่วนประจำเดือนในรอบถัดไป อาจมาช้ากว่าปกติได้ เพราะต้องรอให้รังไข่กลับมาทำงานเป็นปกติก่อน ซึ่งโดยส่วนใหญ่ประจำเดือนก็จะมาภายใน 4-6 สัปดาห์ค่ะ